|  |  |  |
| --- | --- | --- |
| Prvi.jpg | | 22. III 2017. Број **62/17** |
|  |  | |

|  |
| --- |
| САОПШТЕЊЕ ЗА МЕДИЈЕ |
| **март 2017.** |

**Просјечна нето плата у фебруару 848 КМ**

**Највиша просјечна нето плата у подручју *Финансијске дјелатности и дјелатности осигурања* 1 286 КМ, а најнижа у подручју *Административне и помоћне услужне дјелатности* 540 КМ**

Просјечна мјесечна нето платазапослених у Републици Српској,исплаћена у фебруару 2017. године износила је848 КМ, а просјечна мјесечна бруто плата 1 358 КМ.

У односу на фебруар 2016. године, просјечна нето плата исплаћена у фебруару 2017. реално је већа за 0,3%, док је у односу на јануар 2017. године реално већа за 3,9%.

До повећања просјечне нето плате исплаћене у фебруару 2017. године у односу на јануар 2017. дошло је углавном због великог броја субјеката који у јануару нису имали исплату, а сада имају и који притом имају висок просјек плате и запошљавају значајан број радника.

Посматрано по подручјима, у фебруару 2017. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 286 КМ. Са друге стране, најнижа просјечна нето плата у фебруару 2017. исплаћена је у подручју *Административне и помоћне услужне дјелатности* 540 КМ.

У фебруару 2017. године, у односу на јануар 2017, номинални раст нето плате забиљежен је у подручјима *Информације и комуникације* 55,0*%, Образовање* 18,0% и *Производња и снабдијевање електричном енергијом, гасом, паром и климатизација* 4,8%.

Смањење плате, у номиналном износу, забиљежено је у подручјима *Пословање некретнинама* 4,1%, *Грађевинарство* 2,6% и *Саобраћај и складиштење* 2,4%.

км



Графикон 1. Просјечнe нето платe запослених по мјесецима

**Мјесечна инфлација у фебруару 2017. године 0,1%**

**Годишња инфлација (II 2017/ II 2016) 0,8%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у фебруару 2017. године у односу на претходни мјесец, у просјеку су више за 0,1%, док су на годишњем нивоу, у просјеку више за 0,8%.

Од 12 главних одјељака производа и услуга, више цијене забиљежене су у три, ниже цијене у шест, док су цијене у три одјељка, у просјеку остале непромијењене.

Највећи раст цијена у фебруару забиљежен је уодјељку *Храна и безалкохолна пића* (0,8%) усљед виших (сезонских) цијена у групи воће од 7,3% и поврће од 5,3%, као и усљед виших набавних цијена у групама остали прехрамбени производи од 0,8%, уља и масноће од 0,7% и безалкохолна пића од 0,7%. Повећање у одјељку *Превоз* забиљежено је у групи услуге превозаод 1,7%, усљед повећања цијенa градског превоза, а у одјељку *Здравство* више цијене од 0,2% посљедица су виших набавних цијена у групи фармацеутски производи.

У одјељцима *Становање, Комуникације* и *Образовање* цијене су, у просјеку остале непромијењене.

Највећи пад цијена у фебруару забиљежен је у одјељку *Одјећа и обућа* (1,5%) усљед наставка сезоне снижених и акцијских цијена, затим у одјељку *Остала добра и услуге* (0,7%) и то у групи производи за личну хигијену од 1,9%, док су у одјељку *Намјештај и покућство* (0,5%) ниже цијене забиљежене у групи производи за чишћење и одржавање куће од 1,3%. Ниже цијене у фебруару забиљежене су још у одјељку *Рекреација и Култура*  (0,4%), у одјељку *Алкохолна пића и дуван* (0,2%) као и у одјељку *Ресторани и хотели* (0,1%).

Графикон 2. Мјесечна и годишња инфлација

**Календарски прилагођена индустријска производња (II 2017/II 2016.) већа 3,9%**

**Број запослених у индустрији (II 2017/II 2016.) већи 3,4%**

**Календарски прилагођена индустријска производња** у фебруару 2017. године у поређењу са фебруаром 2016. већа је за 3,9%. У подручју *Вађења руда и камена* остварен је раст од 7,6% и у подручјима *Прерађивачка индустрија* и *Производња и снабдијевање електричном енергијом, гасом, паром и климатизацији* раст од 4,7%. Посматрано према главним индустријским групама по основу економске намјене производа, производња капиталних производа у фебруару 2017. године у поређењу са фебруаром 2016. већа је за 12,5%, енергије за 11,9% и интермедијарних производа за 1,2%, док је производња нетрајних производа за широку потрошњу мања за 6,1% и трајних производа за широку потрошњу за 11,3%.

**Број запослених у индустрији** у фебруару 2017. године у односу на просјечан мјесечни број запослених у 2016. години већи је за 1,8%, у односу на исти мјесец прошле године за 3,4% и у односу на јануар 2017. године за 0,4%. Број запослених у индустрији у периоду јануар – фебруар 2017. године, у односу на исти период прошле године, већи је за 3,5%. У истом периоду у подручју *Вађења руда и камена* иу подручју *Прерађивачка индустрија* остварен је раст од 3,7% и у подручју *Производња и снабдијевање електричном енергијом, гасом, паром и климатизацији* раст од 2,3%.

Графикон 3. Индекси индустријске производње, фебруар 2013 – фебруар 2017. (∅2010=100)

**Покривеност увоза извозом (у периоду I-II 2017.) 77,3%**

У фебруару 2017. године остварен је извоз у вриједности од 250 милиона КМ и увоз у вриједности од 372 милиона КМ.

У оквиру укупно остварене робне размјене Републике Српске са иностранством у фебруару ове године, проценат покривености увоза извозом износио је 67,3%. Проценат покривености увоза извозом за период јануар - фебруар 2017. године износио је 77,3%.

У периоду јануар - фебруар 2017. остварен је извоз у вриједности од 477 милиона КМ, што је за 20,6% више у односу на исти период претходне године. Увоз је, у истом периоду, износио 617 милиона КМ, што је за 10,6% више у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - фебруар 2017. године, највише се извозило у Италију и то у вриједности од 79 милиона КМ, односно 16,6%, те у Хрватску 71 милион КМ, односно 14,9% од укупног оствареног извоза. У истом периоду, највише се увозило из Србије и то у вриједности од 98 милионa КМ, односно 15,8% и из Италије, у вриједности од 75 милиона КМ, односно 12,2% од укупно оствареног увоза.

Посматрано по групама производа, у периоду јануар - фебруар 2017. године, највеће учешће у извозу остварује електрична енергија са 38 милиона КМ, што износи 7,9% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 67 милиона КМ, што износи 10,8% од укупног увоза.

хиљ. КМ

2016

2017

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glusac@rzs.rs.ba](mailto:biljana.glusac@rzs.rs.ba) |
| **Статистика цијена**  Биљана Тешић  [Biljana.tesic@rzs.rs.ba](mailto:Biljana.tesic@rzs.rs.ba) |
| |  | | --- | | **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) | |
| **Статистика спољне трговине**  мр Сања Стојчевић Увалић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек  ¹ - процјена |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења и главни уредник  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file:///\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |